**Iepirkuma procedūras**

**Būvdarbi būvprojektiem “Kanalizācijas tīklu paplašināšana Alūksnē” un “Ūdensapgādes tīklu paplašināšana Alūksnē”**

Iepirkuma identifikācijas Nr. RUPE-02/2018

**NOLIKUMS**

**Ar 12.04.2018. grozījumiem**

Kohēzijas fonda 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” projekts “Ūdenssaimniecības pakalpojumu attīstība Alūksnē, III kārta”

Alūksne

**2018**

SATURS

[1. Pasūtītājs un Pasūtītāja kontaktpersona 3](#_Toc508093178)

[2. Piegādātājs, Ieinteresētais piegādātājs un Pretendents 3](#_Toc508093179)

[3. Saziņa 3](#_Toc508093180)

[4. Informācija par iepirkuma priekšmetu 4](#_Toc508093181)

[6. Piedāvājums 5](#_Toc508093182)

[7. Piedāvājuma nodrošinājums 7](#_Toc508093183)

[8. Pretendentu izslēgšanas noteikumi 8](#_Toc508093184)

[9. Pretendenta kvalifikācijas prasības 10](#_Toc508093185)

[10. Iesniedzamie dokumenti 13](#_Toc508093186)

[11. Tehniskais piedāvājums 18](#_Toc508093187)

[12. Finanšu piedāvājums 18](#_Toc508093188)

[13. Piedāvājumu izvērtēšana 18](#_Toc508093189)

[14. Iepirkuma līgums 20](#_Toc508093190)

NOLIKUMA PIELIKUMI:

A pielikums: Tehniskā specifikācija

B pielikums: Būvprojekts

C pielikums: Iepirkuma līguma projekts

D pielikums: Veidnes piedāvājuma sagatavošanai

D1 pielikums: Pieteikuma dalībai iepirkuma procedūrā veidne

D2 pielikums: Piedāvājuma nodrošinājuma veidne

D3 pielikums: Veikto būvdarbu saraksta veidne

D4 pielikums: Speciālistu saraksta veidne

D5 pielikums: CV veidne

D6 pielikums: Apakšuzņēmējiem nododamo būvdarbu sarakta veidne

D7 pielikums: Apakšuzņēmēja / Personas, uz kuras iespējām pretendents balstās, apliecinājuma veidne

D8 pielikums: Finanšu piedāvājuma veidne

D9 pielikums: Tehniskā piedāvājuma sagatavošanas vadlīnijas

# Pasūtītājs un Pasūtītāja kontaktpersona

Pasūtītājs:

SIA “Rūpe”,

Reģ.nr. 53203000201,

Brūža iela 6, Alūksne, Alūksnes novads, LV- 4301.

Pasūtītāja kontaktpersona:

Valdes loceklis

Artis Sviklis,

tel.nr.: 26417304, 64381087

e-pasts: projekti@rupe.lv .

# Piegādātājs, Ieinteresētais piegādātājs un Pretendents

* 1. Piegādātājs ir fiziska persona, juridiska persona, personālsabiedrība vai personu apvienība, kas piedāvā tirgū veikt būvdarbus.

* 1. Ieinteresētais piegādātājs ir Piegādātājs, kas saņēmis Iepirkuma procedūras dokumentus.
  2. Pretendents ir Piegādātājs, kas ir iesniedzis piedāvājumu.
  3. Apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
  4. Persona, uz kuras iespējām Pretendents balstās ir persona (t.sk. apakšuzņēmējs), uz kuras iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.
  5. Pretendentu iepirkuma procedūras ietvaros pārstāv:

1. Pretendents (ja Pretendents ir fiziska persona),
2. Pretendenta paraksttiesīga amatpersona (ja Pretendents ir juridiska persona),
3. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja Pretendents ir personālsabiedrība),
4. visi personu apvienības dalībnieki, ievērojot šī punkta „a” un „b” apakšpunktā noteikto (ja Pretendents ir personu apvienība) vai
5. Pretendenta pilnvarota persona.

# Saziņa

* 1. Saziņa starp Pasūtītāju un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai izmantojot elektronisko pastu (projekti@rupe.lv).
  2. Saziņas dokumentā ietver iepirkuma procedūras nosaukumu.
  3. Ieinteresētais piegādātājs saziņas dokumentu nosūta uz Nolikumā norādīto Pasūtītāja pasta adresi un Pasūtītāja kontaktpersonas elektroniskā pasta adresi. Ja dokuments tiek apliecināts ar drošu elektronisko parakstu, saziņas dokumentu var nosūtīt arī tikai elektroniski.
  4. Pasūtītājs (iepirkuma komisija) saziņas dokumentu nosūta pa pastu vai elektronisko pastu uz Ieinteresētā piegādātāja norādīto pasta adresi vai elektroniskā pasta adresi.
  5. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām.
  6. Ja Pasūtītājs sniedz papildu informāciju, tas vienlaikus ar papildu informācijas nosūtīšanu Ieinteresētajam piegādātājam, kas uzdevis jautājumu, ievieto šo informāciju mājas lapā internetā, kurā ir pieejams Nolikums, norādot arī uzdoto jautājumu (http://www.rupe.lv , sadaļā “Iepirkumi”).
  7. Ja Pasūtītājs ir izdarījis grozījumus iepirkuma procedūras dokumentos, tas ievieto šo informāciju par grozījumiem mājas lapā internetā, kur ir pieejams Nolikums (http://www.rupe.lv , sadaļā “Iepirkumi”).

# Informācija par iepirkuma priekšmetu

* 1. Iepirkuma priekšmeta apraksts
  2. Iepirkuma priekšmets ir būvdarbi – kanalizācijas un ūdensapgādes tīklu izbūve Alūksnes pilsētā saskaņā ar Tehnisko specifikāciju (A pielikums) un Būvprojektu (B pielikums). Iepirkuma priekšmets ir sadalīts divās daļās:

**1.daļa:** Kanalizācijas tīklu paplašināšana Alūksnē. Kopējais būvdarbu apjoms: pašteces kanalizācijas tīklu izbūve 3937,5 m (t.sk. pievadi 783,0 m), kanalizācijas spiedvada izbūve 759 m, 4 jaunas kanalizācijas sūkņu stacijas.

**2.daļa:** Ūdensapgādes tīklu paplašināšana Alūksnē. Kopējais būvdarbu apjoms: ūdensvada tīklu izbūve 3793 m (t.sk. pievadi 805,5 m).

(turpmāk – Būvdarbi). CPV kods: 45230000-8.

* 1. Iepirkuma līguma izpildes vieta

Iepirkuma līguma izpildes vieta ir Alūksnes novads, Alūksnes pilsēta. Izbūve notiks pa sekojošām ielām:

* Merķeļa iela;
* Šķūņu iela;
* Kārļa iela;
* Helēnas iela posmā no Helēnas ielas Nr.17A līdz Augusta ielai;
* Valkas iela posmā no Kanaviņu ielas līdz Rijukalna ielai;
* Rijukalna iela posmā no Valkas ielas līdz Rijukalna ielai Nr.15 (Ojāra Vācieša ielai);
* Gulbenes iela;
* Krišjāņa Barona iela posmā no Krišjāņa Barona ielas Nr.17 līdz Gulbenes ielai;
* Pilsētas bulvāris posmā no Krišjāņa Barona līdz Jāņkalna ielai.
  1. Iepirkuma līguma izpildes termiņš

Iepirkuma līguma izpildes termiņš ir 19 mēneši no līguma noslēgšanas datuma.

* 1. Iepirkuma 1. daļa tiks finansēta no ES fonda 2014. -2020.gada plānošanas perioda specifiskā atbalsta mērķa 5.3.1. "Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas".

1. Ieinteresēto piegādātāju sanāksme

Ieinteresēto piegādātāju sanāksme notiks 2018. gada 22. martā, plkst.14.00, Brūža ielā 6, Alūksnē. Sanāksmes protokols tiks publicēts mājaslapā internetā, kurā ir pieejams Nolikums: (http://www.rupe.lv , sadaļā “Iepirkumi”).

# Piedāvājums

* 1. Piedāvājuma iesniegšanas un atvēršanas vieta, laiks un kārtība
     1. Piegādātājs var iesniegt tikai vienu piedāvājumu par visu iepirkuma priekšmeta apjomu (1. daļa un 2. daļa).
     2. Piegādātāji piedāvājumus var iesniegt **līdz 2018. gada 03. maijam, plkst.14:00** Brūža ielā 6, Alūksnē, Alūksnes novadā, LV-4301, piedāvājumus iesniedzot personīgi vai atsūtot pa pastu vai iesniedzot elektroniski, izmantojot drošu elektronisko parakstu. Pasta sūtījumam jābūt saņemtam šajā punktā norādītajā adresē/ elektroniskā e-pasta adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Ja Pretendents atsauc savu piedāvājumu pirms piedāvājuma iesniegšanas termiņa beigām, Pasūtītājs atdod iesniegto piedāvājumu neatvērtā veidā Pretendentam.
     3. Piedāvājumi tiks atvērti SIA „Rūpe”, Brūža ielā 6, Alūksnē, LV-4301, telpās **2018. gada 03. maijā plkst. 14:00**. Piedāvājumu atvēršana ir atklāta.
     4. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu.
     5. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ Pretendentam.
  2. Piedāvājuma derīguma termiņš
     1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā **90 (deviņdesmit) dienas** no piedāvājumu atvēršanas dienas.
     2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu.
     3. Ja Pretendents piekrīt pagarināt sava piedāvājuma derīguma termiņu, Pretendents to rakstiski paziņo Pasūtītājam, kā arī nosūta Pasūtītājam bankas vai apdrošinātāja, kas izsniedzis piedāvājuma nodrošinājumu, rakstisku apliecinājumu par piedāvājuma nodrošinājuma termiņa pagarināšanu līdz pagarinātā piedāvājuma derīguma termiņa beigām vai jaunu piedāvājuma nodrošinājumu.
  3. Piedāvājuma noformējums
     1. Piedāvājums sastāv no šādām daļām:

1. Atlases dokumentiem (dokumenti, kas apliecina izslēgšanas nosacījumu neattiecināmību par abām iepirkuma daļām kopā) (1 oriģināls un 2 kopija),
2. Pieteikuma dalībai iepirkuma procedūrā un Kvalifikācijas dokumentiem, 1. daļai ( 1 oriģināls un 2 kopijas),
3. Piedāvājuma nodrošinājuma, 1. daļai (1 oriģināls un 2 kopijas),
4. Tehniskā piedāvājuma, 1. daļai (1 oriģināls un 2 kopijas),
5. Finanšu piedāvājuma, 1. daļai (1 oriģināls un 2 kopijas) un 1 (viens) CD Excel formātā;
6. Pieteikuma dalībai iepirkuma procedūrā un Kvalifikācijas dokumentiem, 2. daļai ( 1 oriģināls un 2 kopijas),
7. Piedāvājuma nodrošinājuma, 2. daļai (1 oriģināls un 2 kopijas),
8. Tehniskā piedāvājuma, 2. daļai (1 oriģināls un 2 kopijas),
9. Finanšu piedāvājuma, 2. daļai (1 oriģināls un 2 kopijas) un 1 (viens) CD Excel formātā;
   * 1. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.
     2. Katras piedāvājuma daļas sākumā ievieto satura rādītāju. Piedāvājuma daļas lapas (izņemot piedāvājuma nodrošinājumu) numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
10. norādi par kopējo cauraukloto lapu skaitu,
11. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu,
12. apliecinājuma vietas nosaukumu un datumu.
    * 1. Atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:
13. norādi “TULKOJUMS PAREIZS”,
14. Pretendenta vai tā pārstāvja parakstu un paraksta atšifrējumu,
15. apliecinājuma vietas nosaukumu un datumu.
    * 1. Ja Pretendents iesniedz dokumentu kopijas, Pretendents tās apliecina. Kopijas apliecinājums ietver:
16. norādi “KOPIJA PAREIZA”,
17. Pretendenta vai tā pārstāvja parakstu un paraksta atšifrējumu,
18. apliecinājuma vietas nosaukumu un datumu.
    * 1. Pretendenta pieteikumu dalībai iepirkuma procedūrā, tehnisko piedāvājumu, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumus apliecina:
19. Pretendents (ja Pretendents ir fiziska persona),
20. Pretendenta paraksttiesīga amatpersona (ja Pretendents ir juridiska persona),
21. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja Pretendents ir personālsabiedrība),
22. visi personu apvienības dalībnieki, ievērojot šī punkta „a” un „b” apakšpunktā noteikto (ja Pretendents ir personu apvienība) vai
23. Pretendenta pilnvarota persona.

Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šī punkta „a”, „b” un „e” apakšpunktā noteikto.

* + 1. Iesniedzot piedāvājumu vai pieteikumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
    2. Piedāvājumu iesniedz aizlīmētā ārējā iepakojumā, uz kura norāda:

1. Pasūtītāja nosaukumu, reģistrācijas numuru un adresi,
2. Pasūtītāja kontaktpersonas vārdu, uzvārdu un telefona numuru,
3. Pretendenta nosaukumu, reģistrācijas numuru (ja Pretendents ir juridiska persona vai personālsabiedrība) vai personas kodu (ja Pretendents ir fiziska persona) un adresi,
4. Pretendenta kontaktpersonas vārdu, uzvārdu, telefona numuru un e-pastu,
5. atzīmi “Piedāvājums iepirkuma procedūrai ”Būvdarbi būvprojektiem “Kanalizācijas tīklu paplašināšana Alūksnē” un “Ūdensapgādes tīklu paplašināšana Alūksnē”, iepirkuma identifikācijas Nr.RUPE-02/2018. Neatvērt līdz 2018. gada 03. maijam, plkst.14:00”.
   * 1. Piedāvājuma ārējā iepakojumā ievieto divus aizlīmētus iekšējus iepakojumus, no kuriem vienā ievieto piedāvājuma oriģinālu, bet otrā - piedāvājuma kopijas. Uz iekšējiem iepakojumiem attiecīgi norāda:
6. atzīmi “ORIĢINĀLS” vai “KOPIJAS”,
7. Pretendenta nosaukumu un reģistrācijas numuru vai personas kodu,
8. atzīmi “Piedāvājums iepirkuma procedūrai ”Būvdarbi būvprojektiem “Kanalizācijas tīklu paplašināšana Alūksnē” un “Ūdensapgādes tīklu paplašināšana Alūksnē”, iepirkuma identifikācijas Nr.RUPE-02/2018”. Neatvērt līdz 2018. gada 03. maijam, plkst.14:00.”.
   * 1. Piedāvājuma iekšējos iepakojumos attiecīgi ievieto piedāvājuma daļu oriģinālus vai kopijas. Uz piedāvājuma daļu oriģināliem un to kopijām attiecīgi norāda:
9. atzīmi “ORIĢINĀLS” vai “KOPIJA”,
10. Pretendenta nosaukumu un reģistrācijas numuru vai personas kodu,
11. piedāvājuma daļas nosaukumu (“Atlases dokumenti”, “Pretendenta pieteikums dalībai iepirkuma procedūrā un kvalifikācijas dokumenti”, „Piedāvājuma nodrošinājums”, “Tehniskais piedāvājums” vai “Finanšu piedāvājums”).

# Piedāvājuma nodrošinājums

* 1. Iesniedzot piedāvājumu, Pretendents iesniedz piedāvājuma nodrošinājumu:

1. par iepirkuma 1. daļu EUR 10 000,00 (desmit tūkstoši euro) apmērā;
2. par iepirkuma 2. daļu EUR 8 000,00 (astoņi tūkstoši euro) apmērā.
   1. Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka vai tās filiāle, vai ārvalsts kredītiestādes filiāle vai apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā[[1]](#footnote-1), un tam ir jāatbilst Piedāvājuma nodrošinājuma veidnei (D2 pielikums) vai Piedāvājuma nodrošinājuma veidnē paredzētajiem noteikumiem.
   2. Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa beigām līdz īsākajam no šādiem termiņiem:
3. līdz piedāvājuma derīguma termiņam vai piedāvājuma derīguma termiņa pagarinājumam, kuru Pasūtītājam rakstveidā paziņojis Pretendents un Piedāvājuma nodrošinājuma izsniedzējs,
4. līdz dienai, kad Pretendents, kurš ir atzīts par uzvarētāju, saskaņā ar iepirkuma līguma noteikumiem iesniedz līguma izpildes nodrošinājumu (ja tāds ir paredzēts iepirkuma līguma projektā) vai
5. līdz iepirkuma līguma noslēgšanai.
   1. Nodrošinājuma devējs izmaksā Pasūtītājam piedāvājuma nodrošinājuma summu, ja:
6. Pretendents atsauc savu piedāvājumu, kamēr ir spēkā piedāvājuma nodrošinājums;
7. Pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu (ja tāds ir paredzēts);
8. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu vai vispārīgo vienošanos Pasūtītāja noteiktajā termiņā.
   1. Piedāvājuma nodrošinājumu Pasūtītājs atdod Pretendentiem šādā kārtībā:
9. Pretendentam, ar kuru Pasūtītājs ir noslēdzis iepirkuma līgumu, - pēc iepirkuma līguma izpildes nodrošinājuma iesniegšanas,
10. pārējiem Pretendentiem - pēc iepirkuma procedūras beigām
11. Pretendentam, kurš nepiekrīt sava piedāvājuma derīguma termiņa pagarināšanai, - pēc piedāvājuma derīguma termiņa beigām.

# Pretendentu izslēgšanas noteikumi

Pasūtītājs izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:

* 1. ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.
  2. Ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro.

Attiecībā uz Latvijā reģistrētiem un pastāvīgi dzīvojošiem pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.

* 1. Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.
  2. Pretendentu izslēgšanas nosacījumi attiecas uz:

1. Pretendentu (ja Pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);
2. Personām (t.sk. apakšuzņēmējiem), uz kuru iespējām Pretendents balstās;
3. uz Pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās pakalpojuma līguma vērtības.

# Pretendenta kvalifikācijas prasības

* 1. Prasības attiecībā uz Pretendenta atbilstību profesionālās darbības veikšanai
     1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents Būvdarbiem plāno piesaistīt apakšuzņēmējus un balstīties uz viņu iespējām) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
     2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja Pretendents Būvdarbiem plāno piesaistīt apakšuzņēmēju), kas veiks Būvdarbus, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.

Par reģistrāciju Būvkomersantu reģistrā pasūtītājs pārliecinās Būvkomersantu reģistra mājaslapā internetā.

* + 1. Pretendenta piedāvātajam:

1. **atbildīgajam būvdarbu vadītājam** ir spēkā esošs būvprakses sertifikāts ūdensapgādes un kanalizācijas sistēmu (ārējo) būvdarbu vadīšanas reglamentētajā jomā (attiecas uz iepirkuma 1. un 2. daļu);
2. **projekta vadītājam** ir augstākā izglītība inženierzinātnēs (attiecas uz iepirkuma 1. un 2. daļu);
3. **ceļu būvdarbu vadītājam** ir spēkā esošs sertifikāts Ceļu būvdarbu vadīšanas reglamentētajā jomā (attiecas uz iepirkuma 1. un 2. daļu);
4. **elektroietaišu speciālistam** ir spēkā esošs sertifikāts elektroietaišu būvdarbu vadīšanas jomā (attiecas uz iepirkuma 1. daļu);
5. **Darba aizsardzības koordinatoram** ir pamatlīmeņa zināšanas darba aizsardzībā (teorijas sadaļa) un specializētās darba aizsardzības zināšanas būvniecībā vai iegūta pirmā vai otrā līmeņa augstākā izglītība darba aizsardzības jomā.

Par speciālistiem piešķirtajiem sertifikātiem pasūtītājs pārliecinās Būvkomersantu reģistra mājaslapā internetā pieejamajā Būvprakses un arhitektu prakses sertifikātu datu bāzē.

Ārvalstu speciālistiem ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) un ārvalstu speciālisti atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar pretendentu tiks noslēgts iepirkuma līgums, līdz Būvdarbu uzsākšanai ārvalstu speciālists iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

* 1. Prasības attiecībā uz Pretendenta saimniecisko un finansiālo stāvokli

Iepirkuma 1.daļa un 2. daļa

* + 1. Pretendenta gada finanšu vidējais apgrozījums attiecībā uz būvdarbiem ūdenssaimniecības jomā, Pretendenta darbības pēdējo trīs gadu (2015., 2016., 2017. gadā) laikā vismaz 2 reizes pārsniedz piedāvāto būvdarbu kopējo cenu (cena par iepirkuma 1. un 2. daļu kopā) bez pievienotās vērtības nodokļa (turpmāk – PVN). Jaundibinātiem uzņēmumiem / uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu.

* 1. Prasības attiecībā uz Pretendenta tehniskajām un profesionālajām spējām

Iepirkuma 1.daļa

* + 1. Pretendents pēdējo piecu gadu laikā (2013., 2014., 2015., 2016., 2017. un līdz piedāvājuma iesniegšanas dienai) ir veicis un pabeidzis (nodots ekspluatācijā) vismaz:

1. Viena projekta ietvaros ir izbūvētas 3 kanalizācijas sūkņu stacijas ar jaudu ne mazāku kā 3 l/s;
2. trīs objektu būvniecību, kur katrā ir izbūvēti pašteces kanalizācijas tīkli vismaz 2,5 km garumā, no kuriem kanalizācijas pašteces tīklu ar OD=200 mm vai lielāks, kopējais garums nav mazāks par 2,0 km;
3. trīs objektu būvniecību, kur katrā ir izbūvēti spiedkanalizācijas tīkli vismaz 0,5 km garumā, un kur spiedkanalizācijas tīkla cauruļvadu diametrs ir OD=63 mm vai lielāks.

Jaundibinātiem uzņēmumiem / uzņēmumiem, kas tirgū darbojas mazāk par pieciem gadiem, informācija jāiesniedz par visu darbības periodu.

Iepirkuma 2.daļa

* + 1. Pretendents pēdējo piecu gadu laikā (2013., 2014., 2015., 2016., 2017. un līdz piedāvājuma iesniegšanas dienai) ir veicis un pabeidzis (nodots ekspluatācijā) vismaz:

1. trīs objektu būvniecību, kur katrā ir izbūvēti ūdensapgādes tīkli vismaz 2,5 km garumā, no kuriem ūdensapgādes tīklu ar OD=110 mm vai lielāks, kopējais garums nav mazāks par 2,0 km,
2. Cauruļvadu izbūvi ar horizontālās vadāmās urbšanas metodi vismaz 300 m apjomā.

Jaundibinātiem uzņēmumiem / uzņēmumiem, kas tirgū darbojas mazāk par pieciem gadiem, informācija jāiesniedz par visu darbības periodu.

* + 1. Pretendents var nodrošināt šādus galvenos speciālistus:

Iepirkuma 1.daļa

* + - 1. **Projekta vadītāju**, kurš pēdējo piecu gadu laikā (2013., 2014., 2015., 2016., 2017.gads un līdz piedāvājuma iesniegšanas dienai) kā Projektu vadītājs ir vadījis vismaz divus būvdarbu līgumus, kur viena ūdenssaimniecības infrastruktūras projekta kopējā summa ir vismaz 350 000 EUR bez PVN un kur objekts ir nodots ekspluatācijā.
      2. **Atbildīgo būvdarbu vadītāju**, kurš kā atbildīgais būvdarbu vadītājs pēdējo piecu gadu laikā (2013., 2014., 2015., 2016., 2017. gads un līdz piedāvājuma iesniegšanas dienai), ir vadījis un pabeidzis (objekts nodots ekspluatācijā) vismaz:

1. Viena projekta ietvaros ir izbūvētas 3 kanalizācijas sūkņu stacijas ar jaudu ne mazāku kā 3 l/s;
2. divu objekta būvniecību, kur katrā ir izbūvēti pašteces kanalizācijas tīkli ar kopējo garumu vismaz 2,5 km;
3. divu objekta būvniecību, kur katrā ir izbūvēti spiedkanalizācijas tīkli vismaz 0,5 km garumā, un kur spiedkanalizācijas tīkla cauruļvadu diametrs ir OD=63 mm vai lielāks.
   * + 1. **Ceļu būvdarbu vadītāju**, kurš pēdējo piecu gadu laikā (2013., 2014., 2015., 2016., 2017. gads un līdz piedāvājuma iesniegšanas dienai) ir vadījis un pabeidzis (objekts nodots ekspluatācijā) būvdarbus vismaz divos būvdarbu līgumos ūdenssaimniecības jomā, kur katrā ir veikti ceļa infrastruktūras atjaunošanas darbi ar dilstošās asfaltkārtas izbūvi virs inženiertīkliem vismaz 700 m2.
       2. **Elektroietaišu būvdarbu vadītāju**, kurš pēdējo piecu gadu laikā (2013., 2014., 2015., 2016., 2017. gads un līdz piedāvājuma iesniegšanas dienai) ir vadījis un pabeidzis (objekti nodoti ekspluatācijā) būvdarbus vismaz vienā būvdarbu līgumā, kura ietvaros ir izbūvēti ārējie elektrokabeļi un vismaz 3 sadalnes;
       3. **Darba aizsardzības koordinatoru.**

Iepirkuma 2.daļa

* + - 1. **Projekta vadītāju**, kurš pēdējo piecu gadu laikā (2013., 2014., 2015., 2016., 2017.gads un līdz piedāvājuma iesniegšanas dienai) kā Projektu vadītājs ir vadījis vismaz divus būvdarbu līgumus, kur viena ūdenssaimniecības infrastruktūras projekta kopējā summa ir vismaz 350 000 EUR bez PVN un kur objekts ir nodots ekspluatācijā.
      2. **Atbildīgo būvdarbu vadītāju**, kurš kā atbildīgais būvdarbu vadītājs pēdējo piecu gadu laikā (2013., 2014., 2015., 2016., 2017. gads un līdz piedāvājuma iesniegšanas dienai), ir vadījis un pabeidzis (objekts nodots ekspluatācijā) vismaz:

1. divu objekta būvniecību, kur katrā ir izbūvēti ūdensapgādes tīkli ar kopējo garumu vismaz 2,5 km;
2. Cauruļvadu izbūvi ar horizontālās vadāmās urbšanas metodi vismaz 300 m apjomā.
   * + 1. **Ceļu būvdarbu vadītāju**, kurš pēdējo piecu gadu laikā (2013., 2014., 2015., 2016., 2017. gads un līdz piedāvājuma iesniegšanas dienai) ir vadījis un pabeidzis (objekts nodots ekspluatācijā) būvdarbus vismaz divos būvdarbu līgumos ūdenssaimniecības jomā, kur katrā ir veikti ceļa infrastruktūras atjaunošanas darbi ar dilstošās asfaltkārtas izbūvi virs inženiertīkliem vismaz 700 m2.

* + - 1. **Darba aizsardzības koordinatoru.**
    1. Pretendents var piedāvāt vienu speciālistu uz abu iepirkuma daļu vienādajām speciālistu pozīcijām (piemēram, viens speciālists tiek piedāvāts uz atbildīgā būvdarba vadītāja pozīciju abām iepirkuma daļām), bet Pretendents nedrīkst apvienot un piedāvāt vienu un to pašu speciālistu uz dažādām speciālistu pozīcijām (piemēram, nedrīkst piedāvāt vienu speciālistu gan uz atbildīgā būvdarbu vadītāja pozīciju, gan uz projekta vadītāja pozīciju).
    2. Pretendents Būvdarbu veikšanai var piesaistīt apakšuzņēmējus un balstīties uz apakšuzņēmēju un citu personu (Persona, uz kuras iespējām Pretendents balstās) iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām. Šādā gadījumā Pretendents pierāda, ka viņa rīcībā būs nepieciešamie resursi. Ja Pretendents balstās uz citu personu saimnieciskajām un finansiālajām iespējām, Pretendentam jāpierāda Pasūtītājam, ka Pretendenta rīcībā būs nepieciešamie resursi. Pretendentam un personai, uz kuras saimnieciskajām un finansiālajām iespējām tas balstās, jābūt solidāri atbildīgiem par iepirkuma līguma izpildi.

Tas neizslēdz iespējas pretendentam iesniegt citus līdzvērtīgus pierādījumus Pasūtītājam, kas apliecina, ka Pretendents un Persona, uz kuras finanšu iespējām Pretendents balstās, uzņemsies solidāru atbildību par Līguma izpildi.

# Iesniedzamie dokumenti

Iesniedzamie dokumenti Pretendenta piedāvājumā kārtojami tādā secībā, kādā tie ir uzskaitīti šajā punktā.

* 1. Pieteikums dalībai iepirkuma procedūrā
     1. Pretendenta pieteikumu dalībai iepirkuma procedūrā sagatavo atbilstoši veidnei Nolikuma pielikumā (D1 pielikums). Pretendenta pieteikumu dalībai iepirkuma procedūrā iesniedz kopā ar Kvalifikācijas dokumentiem (par katru iepirkuma daļu).
     2. Dokumentus, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumu apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
  2. Pretendenta kvalifikācijas dokumenti (par katru daļu atsevišķi)
     1. Citā valstī kompetentās iestādes izsniegtas reģistrācijas apliecības vai izziņas kopija, kas apliecina, ka ārvalsts Pretendents, Persona (t.sk. apakšuzņēmējs), uz kuras iespējām Pretendents balstās, un apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās līguma vērtības, ir reģistrēts normatīvajos aktos noteiktā kārtībā un joprojām darbojas (attiecas uz ārvalstī reģistrēto (atrodas pastāvīgā dzīvesvieta) ārvalstī reģistrēto personālsabiedrību un visiem personālsabiedrības ārvalstī reģistrētajiem (atrodas pastāvīga dzīves vieta) biedriem (ja piedāvājumu iesniedz personālsabiedrība) vai ārvalstī reģistrēto personu apvienību un visiem personu apvienības ārvalstī reģistrētajiem (atrodas pastāvīga dzīves vieta) dalībniekiem (ja piedāvājumu iesniedz personu apvienība)).
     2. Ārvalstu Pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja un citu personu (Personas, uz kuru iespējām Pretendents balstās) attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts[[2]](#footnote-2) normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
     3. Izziņa par Pretendenta un/vai Personas, uz kuru iespējām Pretendents balstās, vidējo finanšu apgrozījumu attiecībā uz būvniecības darbiem atbilstoši Nolikuma 9.2.1.punktam par darbības iepriekšējiem trīs gadiem. Jaundibinātiem uzņēmumiem/uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu.

Tas neizslēdz iespējas pretendentam iesniegt citus līdzvērtīgus pierādījumus Pasūtītājam, kas apliecina, ka Pretendents un Persona, uz kuras finanšu iespējām Pretendents balstās, uzņemsies solidāru atbildību par Līguma izpildi.

* + 1. Pretendenta apstiprināts Pretendenta un Personu (t.sk. apakšuzņēmēju), uz kuru iespējām Pretendents balstās, pēdējos piecos gados veikto būvdarbu saraksts atbilstoši Veikto būvniecības darbu un būvdarbu saraksta veidnei (D3 pielikums), un pasūtītāju atsauksmes par to, vai visi darbi ir veikti atbilstoši attiecīgajiem normatīviem un atbilstošā kvalitātē, kā arī Būvatļaujas kopija un akts par objekta pieņemšanu ekspluatācijā. Veikto būvniecības darbu un būvdarbu sarakstā Pretendents norāda tikai tādu informāciju par veiktajiem būvdarbiem, kas apliecina Nolikuma 9.3.1., 9.3.2.punktos prasīto pieredzi. Jaundibinātiem uzņēmumiem/uzņēmumiem, kas tirgū darbojas mazāk par pieciem gadiem, informācija jāiesniedz par visu darbības periodu.
    2. Pretendenta piedāvāto speciālistu saraksts atbilstoši Speciālistu saraksta veidnei (D4 pielikums).
    3. Par Nolikuma 9.3.3.2. – 9.3.3.4.punktā un 9.3.3.7., 9.3.3.8.punktā norādīto speciālistu sertifikāta esību un to derīguma termiņu Pasūtītājs pārliecināsies publiskajās datubāzēs. Attiecībā uz projektu vadītāju (attiecas uz iepirkuma 1. un 2.daļu) jāiesniedz augstākās izglītības inženierzinātnēs apliecinoša dokumenta kopija, savukārt attiecībā uz darba aizsardzības koordinatoru(attiecas uz iepirkuma 1. un 2.daļu) jāiesniedz attiecīgās izglītības apliecinošu dokumenta kopija.

Ārvalstu speciālista licences, sertifikāta vai cita dokumenta attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) kopija un apliecinājums par to, ka ārvalstu speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

* + 1. Pretendenta piedāvāto speciālistu CV un pieejamības apliecinājums saskaņā ar noslodzes laika grafiku atbilstoši CV veidnei (D5 pielikums) un pasūtītāja atsauksmes par to, vai visi darbi ir veikti atbilstoši attiecīgajiem normatīviem un atbilstošā kvalitātē. Par Pretendenta piedāvātajiem speciālistiem Pretendents norāda tikai tādu informāciju par veiktajiem darbiem, kuri apliecina Nolikuma 9.3.3.apakšpunktā norādīto speciālistiem prasīto pieredzi. Atsauksmei jāsatur informācija, kas apliecina atbilstību attiecīgajai kvalifikācijas prasībai. Ja pievienotajā atsauksmē, kas apliecina piedāvātā speciālista pieredzi, nav minēts konkrēts speciālists, Pretendentam ir jāiesniedz citus dokumentus speciālistu pieredzes apliecināšanai, piemēram, saistību raksta kopijas, būvdarbu žurnālu kopijas, akti par objekta nodošanu ekspluatācijā vai citi būvniecības procesa dokumenti.
    2. Ja Pretendents Būvdarbiem plāno piesaistīt apakšuzņēmējus un balstīties uz apakšuzņēmēju vai citu Personu (Persona, uz kuras iespējām Pretendents balstās) iespējām, lai apliecinātu Pretendenta kvalifikācijas atbilstību Pretendenta kvalifikācijas prasībām, piedāvājumā jāietver:

1. visu apakšuzņēmējiem nododamo Būvniecības darbu aprakstu atbilstoši Apakšuzņēmējiem/Personām, uz kuru iespējām Pretendents balstās, nododamo būvniecības darbu saraksta veidnei (D6 pielikums);
2. (1) Personas (t.sk. apakšuzņēmēja), uz kuras iespējām Pretendents balstās, apliecinājums atbilstoši Apakšuzņēmēja/Personas, uz kuru iespējām Pretendents balstās,/Apakšuzņēmēja apliecinājuma veidnei (D7 pielikums) par gatavību veikt Apakšuzņēmējiem nododamo būvniecības darbu sarakstā norādītos Būvniecības darbus un/vai nodot Pretendenta rīcībā Iepirkuma līguma izpildei nepieciešamos resursus un/vai (2) Pretendenta un Personas (t.sk. apakšuzņēmēja), uz kuras iespējām Pretendents balstās, līgums par sadarbību Iepirkuma līguma izpildei, kas pierāda, ka Pretendenta rīcībā būs Iepirkuma līguma izpildei nepieciešamie resursi (nosakot resursu nodošanas apjomu, termiņu, uz kādu šie resursi tiek nodoti), gadījumā, ja ar Pretendentu tiks noslēgts Iepirkuma līgums. Ja Pretendents balstās uz citu personu saimnieciskajām un finansiālajām iespējām iepirkuma līguma izpildei, tad papildus iepriekš minētajam pretendentam jāiesniedz dokumenti, kas pierāda Pretendenta un personas, uz kuras saimnieciskajām un finansiālajām iespējam tas balstās, solidāru atbildību par iepirkuma līguma izpildi;
3. dokumenti, kas apliecina Pretendentu izslēgšanas nosacījumu neattiecināmību uz Personu (t.sk. apakšuzņēmēja), uz kuru iespējām Pretendents balstās;
4. (ja attiecināms) citā valstī kompetentās iestādes izsniegtas reģistrācijas apliecības, izziņas vai cita dokumenta kopija vai oriģināls, kas apliecina, ka Persona (t.sk. apakšuzņēmējs), uz kuras iespējām Pretendents balstās, ir reģistrēts normatīvajos aktos noteiktā kārtībā un joprojām darbojas, ja šādu reģistrāciju attiecīgās valsts normatīvie akti paredz, kā arī
5. dokumentu vai dokumentus, kas apliecina Personas (t.sk. apakšuzņēmēja), uz kuras iespējām Pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu (t.sk. apakšuzņēmēju), uz kuras iespējām Pretendents balstās, iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

Tas neizslēdz iespējas pretendentam iesniegt citus līdzvērtīgus pierādījumus Pasūtītājam, kas apliecina, ka Pretendents un Persona, uz kuras finanšu iespējām Pretendents balstās, uzņemsies solidāru atbildību par Līguma izpildi.

* + 1. Pretendentam piedāvājumā jānorāda tās iepirkuma līguma daļas, kuras Pretendents nodos izpildei apakšuzņēmējiem, kā arī visi paredzamie apakšuzņēmēji, aizpildot Visu apakšuzņēmēju un tiem nododamo būvniecības darbu saraksta veidni (D6 pielikums). Piedāvājumam jāpievieno apakšuzņēmēju aizpildītu un parakstītu Apakšuzņēmēja/Personas, uz kuru iespējām Pretendents balstās/Apakšuzņēmēja apliecinājuma veidni (D7 pielikums). Būvdarbu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķiroša ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķiroša ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
    2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Sagatavot Eiropas vienoto iepirkuma procedūras dokumentu var, izmantojot Eiropas Komisijas tīmekļa vietnē izveidoto rīku <https://ec.europa.eu/growth/toolsdatabases/espd/filter?lang=lv>, kā arī Iepirkumu uzraudzības biroja tīmekļa vietnē ievietoto veidlapu MS Word formātā (<http://www.iub.gov.lv/lv/node/587>).
    3. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
    4. Izziņas un citus dokumentus, kurus normatīvajos aktos noteiktajos gadījumos izsniedz Latvijas kompetentās institūcijas, Pasūtītājs pieņems un atzīs, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņems un atzīs, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
    5. Pasūtītājs jebkurā iepirkuma procedūras stadijā var prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasīs tādus dokumentus un informāciju, kas ir tā rīcībā vai ir pieejama publiskās datubāzēs.

# Tehniskais piedāvājums

Tehniskais piedāvājums Pretendentam jāsagatavo saskaņā ar Tehnisko specifikāciju un Būvprojektu, ievērojot Tehniskā piedāvājuma sagatavošanas vadlīnijas (D9 pielikums).

# Finanšu piedāvājums

* 1. Finanšu piedāvājumā jānorāda līgumcena - kopējā cena, par kādu tiks veikti Būvdarbi (Būvdarbu kopējā cena) kā arī visas vienību cenas un visu izmaksu pozīciju izmaksas. Tā kā iepirkuma līguma izpildes termiņš pārsniedz vienu gadu, Pretendentam jānorāda, kādi pieņēmumi izmantoti attiecībā uz izmaksu pieaugumu. Finanšu piedāvājumu jāsagatavo atbilstoši Finanšu piedāvājuma veidnēm (D8 pielikums).
  2. Finanšu piedāvājumā cenas jānorāda euro (EUR) bez PVN. Atsevišķi jānorāda Būvdarbu cena ar PVN (iepirkuma līguma summa).
  3. Cenā jāiekļauj visas izmaksas, kas ir saistītas ar Būvdarbu izpildi, ņemot vērā Finanšu piedāvājuma sagatavošanas vadlīnijas.

# Piedāvājumu izvērtēšana

* 1. Pēc piedāvājumu atvēršanas iepirkuma komisija slēgtās sēdēs veic piedāvājumu izvērtēšanu.
  2. Iepirkuma komisija pārbauda, vai Pretendenta Pieteikums dalībai Iepirkuma procedūrā un Piedāvājuma nodrošinājums atbilst Nolikumā noteiktajām prasībām. Ja Pieteikums dalībai Iepirkuma procedūrā vai Piedāvājuma nodrošinājums nav ietverts Pretendenta piedāvājumā vai neatbilst Nolikumā noteiktajām prasībām, Pretendenta piedāvājums tiek noraidīts.
  3. Iepirkuma komisija pārbauda, vai Pretendenti un Personas, t.sk. apakšuzņēmēji, uz kuru iespējām Pretendenti balstās, nav piedalījušās kādā no iepriekšējiem šī iepirkuma projekta[[3]](#footnote-3) posmiem vai Iepirkuma procedūras dokumentu izstrādāšanā. Ja Pretendents vai Persona, t.sk. apakšuzņēmēji, uz kuras iespējām Pretendents balstās, ir piedalījušies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā un ja tas šim piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
  4. Iepirkuma komisija publiskās datubāzēs pārbauda, vai:
     1. Pretendenti, personālsabiedrības biedri, personu apvienības dalībnieki (ja piedāvājumu iesniedz personālsabiedrība vai personu apvienība) un apakšuzņēmēji (ja Pretendents Būvdarbiem plāno piesaistīt apakšuzņēmēju), kas veiks darbus, kuru veikšanai nepieciešama reģistrācija Būvkomersantu reģistrā, ir reģistrēti Būvkomersantu reģistrā un pārliecinās par piedāvāto speciālistu piešķirtajiem sertifikātiem;
     2. Pretendentam / Apakšuzņēmējam / Personai, uz kuru iespējām Pretendenti balstās, nav pasludināts maksātspējas process, apturēta tā saimnieciskā darbība vai tas tiek likvidēts.

Gadījumā, ja tiek konstatēts, ka Apakšuzņēmējam / Personai, uz kuras iespējām Pretendents balstās ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs pieprasa, lai Pretendents nomaina Apakšuzņēmēju / Personu, uz kuras iespējām Pretendents balstās. Ja Pretendents 10 darba dienu laikā pēc pieprasījuma nosūtīšanas dienas neiesniedz dokumentus par jaunu nolikumā noteiktajām prasībām Apakšuzņēmēju / Personu, uz kuras iespējām Pretendents balstās, lai pārliecinātu, ka tā kvalifikācija atbilst nolikumā noteiktajām prasībām, Pasūtītājs izslēdz Pretendentu no dalības iepirkuma procedūrā.

* + 1. Pretendentam / Apakšuzņēmējam / Personai, uz kuras iespējām Pretendents balstās, nav nodokļu parādi, t.sk. valsts sociālās apdrošināšanas obligāto iemaksu parādi, kas pārsniedz 150 EUR. Gadījumā, ja nodokļu parādi pārsniedz 150 EUR, Pasūtītājs nosaka termiņu – 10 dienas pēc informācijas nosūtīšanas dienas – apliecinājuma iesniegšanai par to, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādi, t.sk. valsts sociālās apdrošināšanas obligāto iemaksu parādi, kas pārsniedz 150 EUR. Ja noteiktajā laikā apliecinājums netiek iesniegts, Pasūtītājs izslēdz Pretendentu no dalības iepirkuma procedūrā.
  1. Izskatot Pretendenta Atlases dokumentus, Iepirkuma komisija pārbauda vai Pretendents / Apakšuzņēmēji / Personas, uz kuru iespējām Pretendents balstās, neatbilst citiem Pretendentu izslēgšanas nosacījumiem un atlasa Pretendentus, pārbaudot Pretendentu atbilstību Pretendenta kvalifikācijas prasībām. Ja iepirkuma komisija konstatē, ka Pretendenta kvalifikācijas dokumentos ietvertā informācija ir neskaidra vai nepilnīga, tā pieprasa, lai Pretendents vai kompetentā institūcija izskaidro vai papildina šajos dokumentos ietverto informāciju.
  2. Pretendentu piedāvājumi tiek noraidīti, ja Pretendenti / Apakšuzņēmēji / Personas, uz kuru iespējām Pretendents balstās:

1. nav iesnieguši dokumentus, kas apliecina neattiecināmību Pretendentu izslēgšanas nosacījumiem vai atbilst Pretendentu izslēgšanas nosacījumiem vai
2. nav iesnieguši Pretendenta kvalifikācijas dokumentus vai neatbilst Pretendenta kvalifikācijas prasībām vai
3. ir snieguši nepatiesu informāciju kvalifikācijas novērtēšanai.
   1. Iepirkumu komisija pārbauda atlasīto Pretendentu Tehnisko piedāvājumu un Finanšu piedāvājumu atbilstību Nolikumā noteiktajām prasībām. Piedāvājumi, kuru Tehniskie piedāvājumi vai Finanšu piedāvājumi neatbilst Nolikumā noteiktajām prasībām, tiek noraidīti.
   2. Piedāvājumi, kuri neatbilst Nolikumā noteiktajām noformējuma prasībām var tikt noraidīti, ja to neatbilstība Nolikumā noteiktajām noformējuma prasībām ir būtiska.
   3. No piedāvājumiem, kas atbilst Nolikumā noteiktajām prasībām, iepirkuma komisija izvēlas piedāvājumu ar viszemāko cenu kopā abām iepirkuma daļām.
   4. Vērtējot piedāvājumu, iepirkuma komisija ņem vērā piedāvājumā norādīto Būvniecības kopējo cenu bez PVN.
   5. Ja Iepirkuma komisija konstatē, ka Pretendenta piedāvājums ir nepamatoti lēts, tas tiek noraidīts. Ja iepirkuma komisija Pretendenta piedāvājumu uzskata par nepamatoti lētu, Pasūtītājs pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem[[4]](#footnote-4) , kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus vai citus objektīvus pierādījumus, kas ļauj piedāvāt tik lētu cenu.

# Iepirkuma līgums

* 1. Pasūtītājs pamatojoties uz Pretendenta piedāvājumu ar izraudzīto Pretendentu slēdz iepirkuma līgumu atbilstoši Iepirkuma līguma projektam (C pielikums). Tā kā iepirkuma līguma termiņš nepārsniedz divus gadus, iepirkuma līguma summas indeksācija izmaksu pieauguma dēļ netiek paredzēta.
  2. Pasūtītājs plāno slēgt iepirkuma līgumu par katru iepirkuma daļu atsevišķi saistībā ar to, ka iepirkuma 1.daļas finansēšanai tiks piesaistīts Eiropas Savienības struktūrfondu finansējumu.

NOLIKUMA PIELIKUMI

A pielikums: Tehniskā specifikācija[[5]](#footnote-5)

B pielikums: Būvprojekts[[6]](#footnote-6)

C pielikums: Iepirkuma līguma projekts[[7]](#footnote-7)

D pielikums: Veidnes piedāvājuma sagatavošanai[[8]](#footnote-8)

1. Banku un apdrošinātāju, kas Latvijas Republikas normatīvajos tiesību aktos noteiktajā kārtībā ir uzsākuši pakalpojumu sniegšanu Latvijas Republikas teritorijā, sarakstu skatīt attiecīgi:

   <http://www.fktk.lv/lv/tirgus_dalibnieki/kreditiestades/pakalpojumu_sniedzeji_no_eez/pakalpojumu_sniegsanas_briviba> un

   <http://www.fktk.lv/lv/tirgus_dalibnieki/apdrosinasana/pakalpojumu_sniedzeji_no_eez/pakalpojumu_sniegsanas_briviba> [↑](#footnote-ref-1)
2. Pretendenta izcelsmes (reģistrācijas) valsts [↑](#footnote-ref-2)
3. Ar iepirkuma projekta posmiem saprot vairākus secīgi veiktus iepirkumus, kuri nodrošina vienota galarezultāta sasniegšanu. [↑](#footnote-ref-3)
4. Detalizētais paskaidrojums īpaši var attiekties uz: 1) Būvdarbu metodes izmaksām; 2) izraudzītajiem tehniskajiem risinājumiem un īpaši izdevīgajiem Būvdarbu veikšanas apstākļiem, kas ir pieejami Pretendentam; 3) piedāvāto Būvdarbu īpašībām un oriģinalitāti; 4) darba aizsardzības noteikumus un darba apstākļu atbilstību vietai, kur tiek veikti Būvdarbi. [↑](#footnote-ref-4)
5. Tehniskā specifikācija pievienota atsevišķā dokumenta veidā pie Nolikuma! [↑](#footnote-ref-5)
6. Būvprojekts pievienots atsevišķā dokumenta veidā pie Nolikuma! [↑](#footnote-ref-6)
7. Iepirkuma līguma projekts pievienots atsevišķa dokumenta veidā pie Nolikuma! [↑](#footnote-ref-7)
8. Veidnes piedāvājuma sagatavošanai pievienots atsevišķa dokumenta veidā pie Nolikuma! [↑](#footnote-ref-8)