C pielikums: Iepirkuma līguma projekts

Līgums Nr.\_\_\_\_\_\_\_\_\_\_\_\_\_\_\_\_\_\_\_

**Būvdarbi būvprojektam <“būvprojekta nosaukums”>**

Alūksnē

2018.gada \_\_.\_\_\_\_\_\_\_\_\_\_\_\_\_\_\_\_\_\_

**SIA „Rūpe”**, reģ. Nr. 53203000201, Brūža iela 6, Alūksne, Alūksnes novads, LV-4301, tās valdes locekļa Arta Svikļa personā, kas darbojās uz statūtu pamata, turpmāk šī līguma tekstā saukts „Pasūtītājs”,no vienas puses,

un

<Izpildītāja nosaukums>[[1]](#footnote-1), reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses, abas kopā sauktas Puses, katra atsevišķi Puse,

Kohēzijas fonda 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” projekta “Ūdenssaimniecības pakalpojumu attīstība Alūksnē, III kārta” ietvaros,

pamatojoties uz Pasūtītāja rīkotās iepirkuma procedūras „ Būvdarbi būvprojektiem “Kanalizācijas tīklu paplašināšana Alūksnē” un “Ūdensapgādes tīklu paplašināšana Alūksnē”, iepirkuma identifikācijas Nr. RUPE-02/2018 (turpmāk - Iepirkums) rezultātiem un Izpildītāja iesniegto piedāvājumu (turpmāk – Piedāvājums), noslēdz šādu līgumu (turpmāk – Līgums):

1. **LĪGUMĀ LIETOTIE TERMINI**
   1. **Līgums** - Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus;
   2. **Būvuzraugs** – persona, kura pārstāv Pasūtītāju, Pasūtītāja vārdā pilnvarota uzraudzīt būvdarbu izpildes gaitu, tās atbilstību Līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un būvdarbu izpildi, pieprasīt skaidrojumus par to Būvuzņēmējam, saņemt Pasūtītājam adresētus ziņojumus, apturēt būvniecību, veikt citas Līgumā un normatīvajos aktos noteiktās darbības, pārbaudīt būvdarbu izpildes kvalitāti un apjomu atbilstību līguma un Būvprojekta noteikumiem;
   3. **Būvdarbu vadītājs** – Pasūtītāja apstiprināts Būvuzņēmēja pārstāvis būvobjektā, kurš kā sertificēts atbildīgais būvdarbu vadītājs nodrošina būvdarbu izpildi atbilstoši spēkā esošajiem normatīvajiem aktiem, Būvprojektam un šim Līgumam, organizē Būvuzņēmēja un piesaistīto apakšuzņēmēju darbību;
   4. **Būvdarbi** – visas darbības – būvniecība, būvdarbu sagatavošana, izpēte, dokumentu komplektēšana, u.c. – kuras Būvuzņēmējam ir jāveic saskaņā ar Līgumu, Būvprojektu, Vispārīgajiem būvnoteikumiem un citiem normatīvajiem aktiem;
   5. **Līguma summa** – summa par visu būvdarbu izpildi, kas ir noteikta Līguma 3.1. punktā;
   6. **Objekts** – Līguma 2.1. nodaļā minētais attīstāmais objekts;
   7. **Piedāvājums** – Līgumam pievienotais Būvuzņēmēja iesniegtais piedāvājums Konkursam;
   8. **Tāme** – Līgumam pievienotais Būvuzņēmēja kopējais būvdarbu izmaksu aprēķins atbilstoši Būvprojektam (Tehniskajai specifikācijai) un Piedāvājumam, kā arī izmaksu aprēķina sīkāks sadalījums pa materiāliem un darbu pozīcijām un koptāme.
   9. **Pasūtītāja pārstāvis** – Pasūtītāja pārstāvis, kurš koordinē Pasūtīja, Būvuzņēmēja u.c. līguma saistību izpildē iesaistīto personu darbību.
   10. **Konkurss** – ” Būvdarbi būvprojektiem “Kanalizācijas tīklu paplašināšana Alūksnē” un “Ūdensapgādes tīklu paplašināšana Alūksnē” rīkotais atklātais konkurss.
   11. **Būvuzņēmējs** – juridiskā persona, kuras Konkursā iesniegtais piedāvājums tiek atzīts par saimnieciski izdevīgāko piedāvājumu un ar kuru Pasūtītājs noslēdz Līgumu par šajā Konkursā noteikto iepirkuma priekšmetā paredzēto būvdarbu izpildi.
   12. **Pasūtītājs** – SIA “Rūpe”, reģ. Nr. 53203000201, Brūža iela 6, Alūksne, LV-4301, kas slēdz būvuzņēmuma līgumu ar Būvuzņēmēju par šajā Konkursā noteikto iepirkuma priekšmetā noteikto būvdarbu izpildi.
2. **LĪGUMA PRIEKŠMETS**
   1. Līguma priekšmets ir Būvdarbi būvprojektam „<norāda iepirkuma priekšmeta daļu atbilstoši iepirkuma nolikuma punktam Nr.4.2.>”.
   2. Ar šo Pasūtītājs uzdod un Būvuzņēmējs apņemas Līgumā un normatīvajos aktos noteiktajā kārtībā un Pušu saskaņotos termiņos pienācīgā kvalitātē veikt Būvdarbus Objektā saskaņā ar Līguma noteikumiem.
   3. Būvdarbi veicami saskaņā ar šo līgumu un šī līguma pielikumiem, atbilstoši Būvniecības likumam un citiem normatīvajiem aktiem.
   4. Būvuzņēmējs būvdarbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma summā.
3. **LĪGUMA SUMMA UN NORĒĶINU KĀRTĪBA**
   1. Līguma summa ir <summa ar cipariem> (<summa ar vārdiem>), PVN <procentu likme>% ir <summa ar cipariem> (<summa ar vārdiem>). Līguma summa ar PVN ir <summa ar cipariem> (<summa ar vārdiem>).
   2. PVN apmaksu Pasūtītājs veic normatīvajos aktos noteiktajā kārtībā un apmērā.
   3. Līguma summa atbilst Tāmei un tajā ietilpst visas ar Būvdarbiem un Līgumā noteikto prasību izpildi saistītās izmaksas.
   4. Tāmē noteiktās vienību cenas netiek mainītas. Līguma summa tiek koriģēta atbilstoši Būvdarbiem piemērojamo nodokļu izmaiņām.
   5. Pasūtītājs veic samaksu, pārskaitot attiecīgo naudas summu uz Izpildītāja norādīto bankas kontu, šādā kārtībā:
      1. Pasūtītājs veic maksājumus Izpildītājam tikai pēc Līguma izpildes garantijas saņemšanas;
      2. avansa maksājumu 10% no līguma summas, tas ir <summa ar cipariem> (<summa ar vārdiem>) – 30 (trīsdesmit) dienu laikā no atbilstoša avansa pieprasījuma (rēķina) saņemšanas dienas;
      3. ikmēneša maksājums par kārtējā mēnesī faktiski veiktajiem Būvdarbiem – 30 (trīsdesmit) dienu laikā no atbilstoša maksājuma pieprasījuma (rēķina) saņemšanas dienas, pamatojoties uz Pasūtītāja un Izpildītāja parakstītajiem Būvdarbu pieņemšanas - nodošanas aktiem;
      4. Avansa summa tiek dzēsta proporcionāli Pasūtītāja pieņemto Būvdarbu vērtībai, ieturot 10% no ikmēneša maksājumiem.
   6. Maksājumi par izpildītajiem Būvdarbiem notiek, līdz samaksa sasniedz 80% apmēru no Līguma summas.
   7. Pēc Objekta nodošanas Pasūtītājam, Izpildītājam tiek apmaksāti atlikušie 20% par izpildītajiem Būvdarbiem 30 (trīsdesmit) dienu laikā pēc rēķina saņemšanas.
   8. Veicot maksājumus no konta, par maksājuma dienu uzskatāma maksājuma uzdevuma iesniegšanas diena bankā.
4. **LĪGUMA TERMIŅŠ**
   1. Līgums stājas spēkā pēc tam, kad to ir parakstījušas abu Pušu pilnvarotās personas.
   2. Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības un norēķinus, kas izriet no šī Līguma noteikumiem.
   3. Izpildītājs apņemas veikt Līguma 2.1.punktā minētos Būvdarbus saskaņā ar pievienoto kalendāro grafiku 19 mēnešu laikā no līguma noslēgšanas datuma.
   4. Izpildītājs 5 (piecu) darba dienu laikā pēc līguma parakstīšanas iesniedz Būvvaldē visus normatīvajos aktos noteiktos būvatļaujai nepieciešamos dokumentus.
5. **APDROŠINĀŠANA UN GARANTIJAS** 
   1. Izpildītājam, pirms Līgumā noteikto Būvdarbu uzsākšanas, par saviem līdzekļiem jāveic savas profesionālās civiltiesiskās atbildības apdrošināšana līdz Līgumā noteikto Būvdarbu izpildes beigām, lai nodrošinātu zaudējumu atlīdzību, kādi var rasties Pasūtītājam vai trešajām personām Izpildītāja darbības vai bezdarbības vai to seku rezultātā Būvdarbu izpildes laikā, ievērojot Latvijas Republikas normatīvajos tiesību aktos par civiltiesiskās atbildības obligāto apdrošināšanu būvniecībā noteiktās prasības.
   2. Jebkurus zaudējumus, kuri pārsniedz apdrošinātāja atlīdzinātos zaudējumus, sedz Izpildītājs.
   3. 14 dienu laikā no Līguma spēkā stāšanās dienas Izpildītājs iesniedz Pasūtītājam Līguma izpildes garantiju ne mazāk kā 5% apmērā no Līguma summas bez PVN. Līguma izpildes garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka/ apdrošināšanas sabiedrība[[2]](#footnote-2) , kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā[[3]](#footnote-3) , (kā paraugu izmanto Līguma izpildes garantijas veidni (4. pielikums).
   4. Izpildītājam ir jānodrošina, lai Līguma izpildes garantija būtu spēkā līdz Būvobjekta pieņemšanas - nodošanas akta parakstīšanai.
   5. Līguma izpildes garantiju Pasūtītājs var izmantot, lai saņemtu neatmaksāto vai nedzēsto avansu, ieturētu līgumsodu, saņemtu zaudējumu atlīdzību vai citas Pasūtītājam pamatojoties uz Līgumu pienākošās summas.
   6. Izpildītājs pēc visu būvdarbu pieņemšanas – nodošanas akta abpusējas parakstīšanas un pirms galīgā norēķina saņemšanas Pasūtītājam iesniedz garantijas laika garantiju. Garantijas laika garantijai jābūt spēkā 60 (sešdesmit) mēnešus no Objekta pieņemšanas ekspluatācijā.
   7. Izpildītājs iesniedz Pasūtītājam garantijas laika garantiju 5% (piecu procentu) apmērā no Līguma summas bez pievienotās vērtības nodokļa. Garantijas laika garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka/ apdrošināšanas sabiedrība[[4]](#footnote-4) , kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā[[5]](#footnote-5) , kā atlīdzības saņēmēju norādot Pasūtītāju.
6. **RĒĶINI**
   1. Visiem rēķiniem jābūt adresētiem Pasūtītājam.
   2. Uz visiem rēķiniem ir jāuzrāda:
      1. Pasūtītāja nosaukums: SIA „Rūpe”;
      2. Projekta nosaukums: Kohēzijas fonda projekts „ Ūdenssaimniecības pakalpojumu attīstība Alūksnē, III kārta”, Nr. 5.3.1.0/17/I/010.
      3. šī Līguma numurs;
      4. rekvizīti atbilstoši normatīvo aktu prasībām;
      5. vai tas ir ikmēneša rēķins vai gala rēķins;
      6. Būvdarbu pieņemšanas–nodošanas akta numurs, datums, par kuru tiek izrakstīts rēķins.
   3. Kopā ar maksājumu rēķiniem un darba gala rēķinu jāiesniedz izpildīto Būvdarbu pieņemšanas – nodošanas akti. Šos aktus iesniedz gan rakstiskā formā, gan elektroniski Pasūtītāja pārstāvim.
   4. Katrā izpildīto Būvdarbu aktā ir jāuzrāda:
      1. atskaites periods;
      2. šī Līguma numurs;
      3. Darba daļas numurs un nosaukums;
      4. Darba apjoms un vērtība (atšifrēti daudzumu aprēķini) par atskaites periodu, pamatojoties uz Būvprojekta rasējumiem, darbu apjomiem un/vai kopīgām pārbaudēm.
   5. Ja norēķinam ir nepieciešamas pārbaudes Būvlaukumā, tad tās jāveic kopīgi Izpildītājam ar Pasūtītāju. Pasūtītāja piedalīšanās veikto Būvdarbu apjoma noskaidrošanā Būvlaukumā nav uzskatāma par Būvdarbu apjomu atzīšanu.
   6. Aprēķina rasējumos vai citā uzmērīšanas dokumentācijā jābūt tieši saskatāmiem visiem mēriem, kuri nepieciešami rēķina pārbaudei.
   7. Par pilnīgi pabeigtu Būvdarbu daļu Izpildītājam jāiesniedz galīgie daudzumu aprēķini, pamatojoties uz kopīgām pārbaudēm.
7. **IZPILDĪTĀJA APLIECINĀJUMI**
   1. Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības, un lai izpildītu Būvdarbus un nodotu Objektu Pasūtītājam saskaņā ar šo Līgumu.
   2. Izpildītājs apliecina, ka ir iepazinies ar Objektu un ir izpētījis apstākļus, kas varētu ietekmēt Būvdarbu izpildi un samaksas noteikšanu par Būvdarbu izpildi, tajā skaitā veselībai atbilstošus apstākļus, iespējas piegādāt materiālus, transporta iespējas, Objekta vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus nosakot Līgumā minēto samaksu par Būvdarbu izpildi – Līguma summu, tāpēc Līguma summu un Būvdarbu izpildes termiņus nevar ietekmēt iepriekš minētie Būvdarbu izpildes apstākļi.
   3. Izpildītājs apliecina, ka tam ir nepieciešamās speciālās atļaujas un sertifikāti Līgumā noteikto Būvdarbu veikšanai.
   4. Būvuzņēmējs apliecina, ka tāmē iekļauti visi būvdarbi un materiāli atbilstoši Tehniskajai specifikācijai un ir saskaņā ar apjomu, kas nepieciešams pilnīgai paredzēto būvdarbu veikšanai.
8. **BŪVDARBU VEIKŠANA** 
   1. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Būvdarbus.
   2. Izpildītājs veic nepieciešamās darbības Būvdarbu sagatavošanai.
   3. Izpildītājs veic Būvdarbus saskaņā ar Būvprojektu. Izpildītājs ir tiesīgs atkāpties no Būvprojekta tikai ar Pasūtītāja rakstisku piekrišanu. Šajā gadījumā Izpildītājam ir pienākums Latvijas Republikas normatīvajos aktos noteiktajā kārtībā uz sava rēķina izdarīt grozījumus Būvprojektā.
   4. Izpildītājs Būvdarbos izmanto Būvprojektam un Tehniskās specifikācijas un citām Līguma prasībām atbilstošus Piedāvājumā norādītos būvizstrādājumus un iekārtas. Citu būvizstrādājumu un iekārtu izmantošana iepriekš saskaņo ar Pasūtītāju. Izpildītājs ievēro būvizstrādājumu ražotāja noteiktos standartus un instrukcijas.
   5. Izpildītājs Būvdarbu veikšanai nodrošina Piedāvājumā norādītos speciālistus.
   6. Izpildītāja speciālistus, kurus tas iesaistījis Līguma izpildē, par kuriem sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
   7. Izpildītāja speciālistu var nomainīt, ja Izpildītāja piedāvātais speciālists atbilst tām Iepirkuma nolikumā noteiktajām prasībām, kas attiecas uz attiecīgo speciālistu.
   8. Pasūtītājs lēmumu par speciālista nomaiņai Līguma izpildē pieņem ne vēlāk kā 10 (desmit) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
   9. Ja Pasūtītājs uzskata, ka Izpildītāja speciālista darbība vai veikto Būvdarbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā speciālista aizstāšanai ar citu līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties šādu Pasūtītāja pieprasījumu izpildīt. Izpildītājam nav tiesību pieprasīt jebkādu papildu izmaksu segšanu, kas saistīta ar speciālistu aizstāšanu.
   10. Izpildītājs nodrošina visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam.
   11. Pēc vienas no Puses pieprasījuma tiek noturētas sapulces, kurās piedalās Izpildītāja un Pasūtītāja pārstāvis, Būvuzraugs un pēc nepieciešamības autoruzraugs.
   12. Pēc Puses pieprasījuma, kas iesniegts rakstiski vai elektroniski otrai Pusei ne vēlāk kā 3 (trīs) darba dienas pirms sapulces sasaukšanas dienas, tiek noturētas ārkārtas sapulces.
   13. Sapulces tiek protokolētas un protokolus paraksta Pušu pārstāvji. Sapulces vada puse, kas pieprasījusi sapulci un protokolē pēc Pušu savstarpējās vienošanās vai, ja Puses nevienojas citādi, tās puses pārstāvis, kas sapulci sasaucis. Pasūtītājam ir tiesības gan pirms, gan pēc sasauktās sapulces prasīt visiem sapulces dalībniekiem 2 (divu) darba dienu laikā atsūtīt Pasūtītājam elektroniski risināmos jautājumus, priekšlikumus, viedokli. Jebkuras Puses pārstāvis, kurš nepiekrīt protokolam, ir tiesīgs pievienot rakstiskas piezīmes.
   14. Protokoli tiek sastādīti un parakstīti 4 (četros) eksemplāros, no kuriem viens glabājas pie Pasūtītāja, viens pie Izpildītāja, viens pie Būvuzrauga un viens pie autoruzrauga, ja tādi tiek piesaistīti.
   15. Izpildītājs reizi mēnesī līdz 10. datumam iesniedz Pasūtītājam pārskatu un pieņemšanas - nodošanas aktu par iepriekšējā mēnesī faktiski veiktajiem Būvdarbiem (turpmāk – Būvdarbu pieņemšanas - nodošanas akts). Pasūtītājs 10 darba dienu laikā no Būvdarbu pieņemšanas - nodošanas akta saņemšanas dienas to paraksta vai arī nosūta Izpildītājam motivētu atteikumu pieņemt Būvdarbus.
   16. Attiecīgo Būvdarbu izpildījuma pieņemšana ar pieņemšanas - nodošanas aktu ir tikai pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos un atklājušos trūkumus un defektus.
   17. Ja Būvdarbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvdarbu izpildes termiņa pagarinājumu, kas atbilst radušos šķēršļu vai apstākļu darbības ilgumam.
   18. Darba izpildes gaitā atgūtie materiāli (bruģakmeņi, aku detaļas, ceļa zīmes u.c.) ir Pasūtītāja īpašums un pēc Pasūtītāja pirmā pieprasījuma nogādājami uz Pasūtītāja norādīto vietu bez grunts vai citu materiālu piemaisījumiem Alūksnes pilsētas robežās. Par atgūto materiālu piegādi atsevišķa samaksa netiek veikta.
9. **APAKŠUZŅĒMĒJI** 
   1. Izpildītājs Būvdarbu veikšanai nodrošina Piedāvājumā norādītos apakšuzņēmējus.
   2. Gadījumā, ja Pasūtītājam rodas nepieciešamība mainīt vai piesaistīt apakšuzņēmējus, kas nav minēti Iepirkumā, tad savlaicīgi pirms darba daļas, kuras veikšanai ir nepieciešams piesaistīt apakšuzņēmēju, Izpildītājs par to informē Pasūtītāju un iesniedz par apakšuzņēmēju visu informāciju, kāda bija jāiesniedz par apakšuzņēmējiem iepirkuma procedūrā.
   3. Izpildītājs drīkst nodot darba daļu tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētā darba veikšanai, kā arī viņi ir izpildījuši likumos noteiktos pienākumus par nodokļu un sociālās apdrošināšanas maksājumiem, kā arī saņēmuši Pasūtītāja rakstveida piekrišanu apakšuzņēmēja maiņai.
   4. Jebkurā gadījumā, kad Izpildītājs darba veikšanai piesaista apakšuzņēmēju, tad vienīgi Izpildītājs ir pilnībā atbildīgs Pasūtītājam par apakšuzņēmēja veikto darbu tāpat kā par sevis veikto. Izpildītājs ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un Pasūtītājs neuzņemas nekādu atbildību pret apakšuzņēmēju.
   5. Izpildītājam jānodrošina, ka apakšuzņēmējs tam uzticēto darba daļu nenodos tālāk, ja vien Pasūtītājs tam iepriekš nav piekritis.
   6. Būvniecības laikā Pasūtītājam ir tiesības pamatoti pieprasīt nomainīt apakšuzņēmēju gadījumā, ja apakšuzņēmējs darba daļu veic nekvalitatīvi vai neievēro spēkā esošus normatīvos aktus. Izpildītāja pienākums ir nodrošināt Pasūtītāja prasību izpildi par pamatotu apakšuzņēmēja nomaiņu.
   7. Ja ir paredzams, ka darba daļas izpildes aizkavēšanās vai pārtraukšana radīs sekas Līguma izpildei, tad Izpildītājam par to nekavējoties rakstiski jāpaziņo Pasūtītājam. Ja viņš neveic šo paziņojumu, tad viņam jāatlīdzina Pasūtītājam radušies zaudējumi.
   8. Jebkurā gadījumā Izpildītāja pienākums ir izpildīt darbu Līgumā noteiktos termiņos. Ja darbs tiek pārtraukts Izpildītāja vainas dēļ, tad Izpildītājam ir jākompensē Pasūtītājam radītie zaudējumi.
   9. Izpildītājam ir jādod iespējas Pasūtītājam darba izpildes laikā veikt izpildītā darba vai tā daļu kontrolpārbaudes.
   10. Pasūtītājs ir tiesīgs pārbaudīt darba apjomu izpildi, kvalitāti un finanšu izlietošanu. Šādas pārbaudes nemazina Līgumā paredzēto Izpildītāja atbildību.
   11. Pasūtītājs lēmumu par piekrišanu apakšuzņēmēja nomaiņai vai apakšuzņēmēja iesaistīšanai Līguma izpildē pieņem ne vēlāk kā 10 (desmit) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
10. **BŪVDARBU NODOŠANAS UN PIEŅEMŠANAS KĀRTĪBA**
    1. Pēc Būvdarbu pabeigšanas, kad Objekts ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 5 (piecu) darba dienu laikā veic Objekta iepriekšēju apskati. Ja iepriekšējās apskates laikā Pasūtītājs konstatē Izpildītāja veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām, konstatē, ka Būvdarbi nav pilnībā pabeigti, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Būvdarbus. Ja iepriekšējās pārbaudes laikā trūkumi netiek konstatēti, tiek veikta Objekta pieņemšana ekspluatācijā Latvijas Republikas normatīvajos aktos noteiktajā kārtībā.
    2. Izpildītājam, pirms pieņemšanas - nodošanas akta parakstīšanas, jāiesniedz Pasūtītājam objekta nodošanai nepieciešamie dokumenti, izsniegtās Darba izpildes atļaujas, pieņemšanas apliecības, segto darbu akti, materiālu kvalitāti apliecinošie dokumenti, pārbaudes apliecības, apkalpošanas un apkopes instrukcijas, iekārtu darbības apraksti, pases, ražotāju izsniegtie dokumenti, inventarizācijas lieta un tml.
    3. Darbu var nepieņemt, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Būvdarbu pabeigšanas vai trūkumu novēršanas vēlreiz rakstiski ir jāpaziņo par Būvdarbu pabeigšanu Pasūtītājam. Būvdarbu pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.
    4. Izpildītājam pielietojamo iekārtu, materiālu apkalpošanas, apkopes un darbības aprakstus un vadības instrukcijas jāiesniedz latviešu valodā.
    5. Līdz Objekta nodošanai Pasūtītājam, Izpildītājs nodrošina veikto Būvdarbu uzturēšanu un saglabāšanu.
    6. Pēc Objekta pieņemšanas ekspluatācijā Pasūtītājs pieņem Objektu, Pasūtītājam un Izpildītājam parakstot Objekta nodošanas - pieņemšanas aktu.
    7. Izpildītājs pirms Objekta pieņemšanas - nodošanas akta parakstīšanas atbrīvo Objektu un būvlaukumu, tostarp izved būvgružus.
    8. Aktā par Objekta pieņemšanu ekspluatācijā, kā arī Objekta pieņemšana neatbrīvo Izpildītāju no atbildības par Objekta defektiem, kuri atklājas pēc Objekta pieņemšanas.
11. **GARANTIJAS LAIKS UN DEFEKTI**
    1. Objekta garantijas laiks ir 60 mēneši no Objekta pieņemšanas ekspluatācijā.
    2. Ja garantijas laikā tiek konstatēti defekti, kas radušies Izpildītāja nekvalitatīva darba rezultātā vai izmantojot nekvalitatīvus materiālus un izejvielas, kā arī pieļauto kļūdu rezultātā, tad Izpildītājam bez maksas tie jānovērš.
    3. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, kuras objektā vai būvdarbos tiek konstatētas garantijas laikā, pie pareizas būvdarbu ekspluatācijas, un uz kurām ir attiecināma šajā Līgumā noteiktā garantija.
    4. Ja Pasūtītājs garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Būvuzņēmējam jāierodas uz defektu akta sastādīšanu. Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai abām Pusēm. Izdevumus par eksperta sniegtajiem pakalpojumiem apmaksā vainīgā Puse.
    5. Norādītajā termiņā tiek sastādīts defektu akts. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Par akta sastādīšanu tiek paziņots Izpildītājam, norādot vietu un laiku, kad akts ir ticis sastādīts.
    6. Defektu konstatēšana un defektu novēršana tiek konstatēta ar aktu, kura sastādīšanā piedalās būvuzraugs, Pasūtītāja un Izpildītāja pārstāvji.
    7. Ja defektu novēršana netiek uzsākta šī Līguma norādītajā termiņā, Pasūtītājam ir tiesības defektu novēršanai pieaicināt trešo personu, ievērojot Latvijas Republikā spēkā esošajos tiesību aktus par iepirkumu un Līguma nosacījumus par zaudējumu aprēķināšanas un atlīdzināšanas kārtību.
    8. Pasūtītājs nekavējoties, bet jebkurā gadījumā ne vēlāk kā 5 (piecu) darba dienu laikā no defektu atklāšanās brīža informē Izpildītāju par visiem būvdarbu garantijas laikā atklātajiem defektiem un to radītajiem bojājumiem.
    9. Izpildītājs Līguma izpildes gaitā un Līguma noteiktā garantijas laikā atbild par savu piesaistīto apakšuzņēmēju veiktajiem Būvdarbiem, kā arī par viņu pieļautām kļūdām. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildes ietvaros.
    10. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Būvdarbu veikšana sakarā ar Izpildītāja un/vai apakšuzņēmēju pieļautiem Līguma un normatīvo aktu pārkāpumiem.
    11. Autoruzraudzība un būvuzraudzība neatbrīvo Izpildītāju no atbildības par izpildīto Būvdarbu kvalitāti, atbilstību projektam, Latvijas būvnormatīviem un citiem Latvijas Republikas normatīvajiem aktiem.
    12. Puses nav atbildīgas par savu saistību pilnīgu vai daļēju neizpildīšanu, ja cēlonis ir nepārvarama vara.
12. **PUŠU TIESĪBAS UN PIENĀKUMI**
    1. Izpildītājs:
       1. ir atbildīgs, lai, veicot Būvdarbus, tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
       2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
       3. līdz Būvobjekta pieņemšanas - nodošanas akta parakstīšanai uzņemas visus ar Būvobjektu, Būvdarbu, materiālu un iekārtu saistītos riskus;
       4. ievēro un pilda Pasūtītāja likumīgās prasības;
       5. nodrošina pārstāvju piedalīšanos ar Līguma izpildi saistītajās sanāksmēs.
    2. Pasūtītājs:
       1. veic samaksu Līgumā noteiktajā kārtībā;
       2. savlaicīgi veic Izpildītāja veikto Būvdarbu pieņemšanu vai sniedz motivētu atteikumu pieņemt Būvdarbus;
       3. nozīmē Būvuzraugu;
       4. sniedz Izpildītājam Pasūtītājam pieejamo Līguma izpildei nepieciešamo Izpildītāja pieprasīto informāciju un dokumentus;
       5. nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei.
       6. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus, kā arī Būvprojekta autoru autoruzraudzības veikšanai.
       7. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Būvdarbu veikšanu un Līguma izpildi.
13. **LĪGUMSODI**
    1. Ja Izpildītājs nenodod Būvobjektu Līgumā noteiktajā termiņā, Pasūtītājs var prasīt no Izpildītāja līgumsodu, 0,1% apmērā no Līguma summas par katru nokavēto dienu, bet ne vairāk kā 10% no Līguma summas[[6]](#footnote-6).
    2. Ja Izpildītājs neveic Pasūtītājam tam pamatojoties uz Līgumu pienākošos naudas summu samaksu Līgumā noteiktajos termiņos, Pasūtītājs var prasīt no Izpildītāja līgumsodu 0,1% apmērā no nesamaksātās summas par katru nokavēto dienu.
    3. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,1% apmērā no nesamaksātās summas par katru nokavēto dienu, bet ne vairāk kā 10% no Līguma summas[[7]](#footnote-7).
    4. Līgumsoda samaksa neatbrīvo Puses no Līgumā noteikto saistību pilnīgas izpildes.
    5. Ja Pasūtītājs vienpusēji atkāpjas no Līguma 15.5.1.-15.5.3.punktā minēto iemeslu dēļ, Pasūtītājs var prasīt no Izpildītāja līgumsodu 10% apmērā no Līguma summas.
    6. Ja Izpildītājam jāmaksā līgumsods Pasūtītājam, Pasūtītājs izraksta rēķinu Izpildītājam.
    7. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
14. **ZAUDĒJUMI**
    1. Ja Būvdarbu izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (piecu) darba dienu laikā, pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts, kura pakalpojumus apmaksā vainīgā puse.
    2. Ja trešā persona nodara Izpildītājam zaudējumus, Pasūtītājs par to nav atbildīgs. Izpildītāja prasības pret zaudējuma radītāju netiek ierobežotas.
15. **LĪGUMA GROZĪŠANA UN IZBEIGŠANA**
    1. Līgumu var grozīt vienīgi ar Pušu savstarpēju vienošanos. Šādi grozījumi ir jāveic rakstiski. Grozījumi stājās spēkā no to parakstīšanas brīža. Visi grozījumi Līgumā jāparaksta personām, kas attiecīgo grozījumu dokumentu parakstīšanas brīdi ir tiesīgs (saskaņā ar Pušu Statūtiem, citiem dokumentiem, likumu un pilnvaru) parakstīt Puses vārdā šādus dokumentus.
    2. Par iespējamām līguma termiņa izmaiņām (pagarinājumu) Izpildītājs ir tiesīgs informēt Pasūtītāju un pieprasīt līguma termiņa pagarinājumu tikai gadījumos, kuri ir saistīti ar trešās puses vainas dēļ (iespējamo saskaņojumu vai atzinumu saņemšana ārpus likumā noteikto pilnvaru vai termiņa robežām) vai arī no citiem Izpildītāja neatkarīgiem iemesliem. Par minēto apstākļu iestāšanos Izpildītājs iesniedz Pasūtītājam dokumentālus pierādījumus, kas apliecina šādu apstākļu rašanos. Šādā gadījumā Puses rakstiskā veidā vienojas par Līguma termiņa pagarināšanu un nepiemēro savstarpējas sankcijas.
    3. Pasūtītājs grozījumus iepirkuma līgumā veic atbilstoši Sabiedrisko pakalpojumu sniedzēju iepirkumu likuma 66.panta pirmās, otrās, trešās, ceturtās, piektās un sestās daļas, kā arī Iepirkuma vadlīniju sabiedrisko pakalpojumu sniedzējiem 6.4.9.punkta regulējumam.
    4. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
    5. Pasūtītājs var vienpusēji atkāpties no Līguma, par to rakstiski paziņojot Izpildītājam:
       1. ja Izpildītājs nav uzsācis Būvdarbus 30 (trīsdesmit) dienu laikā no darbu izpildes grafikā paredzētā būvdarbu uzsākšanas brīža;
       2. neveic Būvdarbus Līgumā noteiktajos termiņos vai nepilda citas Līgumā noteiktās saistības – ar nosacījumu, ka Izpildītājs 10 darba dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;
       3. neievēro Būvprojektu vai Tehnisko specifikāciju vai citu Līguma vai Latvijas Republikas būvnormatīvu vai citu Latvijas Republikas normatīvo tiesību aktu prasības;
       4. ja Izpildītājs ir atzīts par maksātnespējīgu.
    6. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs neizpilda tam noteiktās maksājuma saistības ilgāk nekā 1 (vienu) mēnesi pēc kārtas.
    7. Izpildītājs 10 dienu laikā no Pasūtītāja paziņojuma par vienpusēju atkāpšanos no Līguma saņemšanas dienas atmaksā Pasūtītājam nedzēsto avansu saņemto summu, kā arī līgumsodu saskaņā ar Līguma noteikumiem.
    8. Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.
    9. Pēc Pasūtītāja vienpusējas atkāpšanās no Līguma Puses sastāda aktu par faktiski veikto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.
16. **NEPĀRVARAMA VARA**
    1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
    2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 5 (piecu) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
    3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.
17. **PIEMĒROJAMĀS TIESĪBAS UN STRĪDU RISINĀŠANAS KĀRTĪBA**
    1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
    2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
    3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
    4. Pusei ir jāatbild uz otras Puses piedāvāto strīda risinājuma priekšlikumu 5 darba dienu laikā no tā saņemšanas dienas. Ja strīda risinājumu neizdodas panākt 10 darba dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.
18. **CITI NOTEIKUMI**
    1. Visi pielikumi Līgumam ir tā neatņemama sastāvdaļa. Pēc Līguma parakstīšanas pievienotie pielikumi stājas spēkā ar to parakstīšanas brīdi.
    2. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
    3. Pusēm ir tiesības nodot savas Līguma saistības trešajām personām vienīgi ar Pušu rakstisku piekrišanu.
    4. Termini un virsraksti Līgumā ir domāti vienīgi Līguma satura atspoguļošanai.
    5. Līgums ir sastādīts 2 (divos) eksemplāros uz \_\_\_\_ lapām, neskaitot pielikumus, ar vienādu juridisku spēku, no kuriem katrai Pusei tiek izsniegts viens eksemplārs.
    6. Šim Līgumam tiek pievienoti šādi pielikumi:
       1. 1.pielikums: Iepirkuma nolikums ar iepirkuma dokumentāciju (pievienots atsevišķa dokumenta veidā);
       2. 2.pielikums: Izpildītāja iesniegtā piedāvājuma kopija Iepirkumā (pievienots atsevišķa dokumenta veidā);
       3. 3.pielikums: SIA “EKOLAT” izstrādātais Būvprojekts (pievienots atsevišķa dokumenta veidā):
       4. 4.pielikums: Līguma izpildes garantijas veidne.
       5. 5.pielikums: Garantijas laika garantijas veidne.
19. **PUŠU REKVIZĪTI UN PARAKSTI**

|  |  |
| --- | --- |
| **IZPILDĪTĀJS:** | **PASŪTĪTĀJS:** |
| <Izpildītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> | <Pasūtītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums |

**4.pielikums**

**Līgumam Nr. \_\_\_\_\_\_\_\_\_\_\_\_\_\_\_**

**LĪGUMA IZPILDES** **GARANTIJA**

**Līguma „<Līguma nosaukums>” (Nr.<līguma numurs>) izpildes garantija**

<Vietas nosaukums>, <gads>.gada <datums>.<mēnesis>

Mēs, < Bankas/ bankas filiāles/ārvalsts bankas filiāles vai apdrošināšanas sabiedrības/ ārvalsts apdrošināšanas filiāles[[8]](#footnote-8) nosaukums, reģistrācijas numurs un adrese >, neatsaucami apņemamies 5 dienu laikā no Pasūtītāja rakstiska pieprasījuma, kurā minēts, ka

<Uzņēmēja nosaukums>

<reģistrācijas numurs>

<adrese>

(turpmāk – Uzņēmējs)

nav izpildījis no <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) izrietošās saistības, tostarp ja Uzņēmējs nav pagarinājis šo garantiju (turpmāk – Garantija) gadījumā, ja 28 dienas pirms Garantijas beigu datuma saskaņā ar Līguma 5.6.apakšpunktu [Līguma izpildes apstiprinājums] nav izdots Līguma izpildes apstiprinājums, norādot ko Uzņēmējs nav izpildījis,

saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam iepriekš norādītajā adresē ne vēlāk kā Garantijas beigu datumā - <gads>.gada <datums>.<mēnesis>[[9]](#footnote-9).

Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar bankas, kas apkalpo Pasūtītāju, starpniecību. Šajā gadījumā pieprasījumu parakstījušās personas parakstu apliecina banka.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 (*„The ICC Uniform Rules for Demand Guaranties”, ICC Publication No.758*), kā arī Latvijas Republikas normatīvie tiesību akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
| < Bankas/ bankas filiāles/ārvalsts bankas filiāles vai apdrošināšanas sabiedrības/ ārvalsts apdrošināšanas filiāles zīmoga nospiedums > |

1. Ja Izpildītājs ir personu apvienība, tad ir jānorāda visi personu apvienības dalībnieki. Pasūtītājam jāvērš uzmanība, ka piegādātāju apvienības dalībnieki kopīgi uzņemas atbildību par līguma izpildi, tāpēc gadījumā, ja kāds no piegādātāju apvienības dalībniekiem no tās izstājas vai mainās līguma izpildes laikā, tad tā būtu uzskatāma par līgumslēdzējas puses (uzvarējušā pretendenta) maiņu un tādējādi būtiskiem līguma grozījumiem! [↑](#footnote-ref-1)
2. Izpildītājs ir tiesīgs izvēlēties sev vēlamo veidu (bankas garantiju vai apdrošināšanas polisi) garantiju iesniegšanai, ņemot vērā arī faktu, ka minētie garantiju veidi ir ļoti būtiski Pasūtītājam, lai nodrošinātu līguma pienācīgu izpildi [↑](#footnote-ref-2)
3. Banku, kas Latvijas Republikas normatīvajos tiesību aktos noteiktajā kārtībā ir uzsākušas pakalpojumu sniegšanu Latvijas Republikas teritorijā, sarakstu skatīt:

   <http://www.fktk.lv/lv/tirgus_dalibnieki/kreditiestades/pakalpojumu_sniedzeji_no_eez/pakalpojumu_sniegsanas_briviba>. [↑](#footnote-ref-3)
4. Izpildītājs ir tiesīgs izvēlēties sev vēlamo veidu (bankas garantiju vai apdrošināšanas polisi) garantiju iesniegšanai, ņemot vērā arī faktu, ka minētie garantiju veidi ir ļoti būtiski Pasūtītājam, lai nodrošinātu līguma pienācīgu izpildi [↑](#footnote-ref-4)
5. Banku, kas Latvijas Republikas normatīvajos tiesību aktos noteiktajā kārtībā ir uzsākušas pakalpojumu sniegšanu Latvijas Republikas teritorijā, sarakstu skatīt:

   <http://www.fktk.lv/lv/tirgus_dalibnieki/kreditiestades/pakalpojumu_sniedzeji_no_eez/pakalpojumu_sniegsanas_briviba>. [↑](#footnote-ref-5)
6. Atbilstoši grozījumiem Civillikumā no 01.01.2014. [↑](#footnote-ref-6)
7. Atbilstoši grozījumiem Civillikumā no 01.01.2014. [↑](#footnote-ref-7)
8. Pasūtītājs ir tiesīgs izvēlēties sev vēlamo veidu (bankas garantija vai apdrošināšanas polise) garantiju iesniegšanai, ņemot vērā arī faktu, ka minētie garantiju veidi ir ļoti būtiski pasūtītājam, lai nodrošinātu līguma pienācīgu izpildi [↑](#footnote-ref-8)
9. Datums 70 dienas pēc Defektu paziņošanas perioda paredzamā beigu datuma. [↑](#footnote-ref-9)